Komisijos sprendimas
2004 m. balandžio 13 d.
iš dalies keičiantis Sprendimą 97/296/EB, pateikiantį trečiųjų šalių, iš kurių valstybės narės leidžia importuoti žmonėms vartoti skirtus žuvininkystės produktus, sąrašą, dėl Rumunijos ir Zimbabvės
(pranešta dokumentu Nr. C(2004) 1304)
(tekstas svarbus EEE)
(2004/359/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB, nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinų sąrašų laikinam laikotarpiui sudarymo reikalavimus [1], ypač į jo 2 straipsnio 2 dalį,
kadangi:
(1) 1997 m. balandžio 22 d. Komisijos sprendime 97/296/EB, pateikiančiame trečiųjų šalių, iš kurių valstybės narės leidžia importuoti žmonėms vartoti skirtus žuvininkystės produktus, sąrašą [2] surašytos šalys ir teritorijos, iš kurių leidžiama importuoti žmonėms vartoti skirtus žuvininkystės produktus. Minėto sprendimo priedo I dalyje surašytos šalys ir teritorijos, kurioms taikomas konkretus sprendimas pagal 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [3], o to paties priedo II dalyje - šalys ir teritorijos, atitinkančios Sprendimo 95/408/EB 2 straipsnio 2 dalyje nustatytas sąlygas.
(2) Komisijos sprendimai 2004/361/EB [4] ir 2004/360/EB [5] numato specialias Rumunijos ir Zimbabvės kilmės žuvininkystės produktų importo sąlygas. Todėl šias šalis reikia įtraukti į Sprendimo 97/296/EB priedo I dalies sąrašą. Dėl aiškumo turėtų būti pakeisti visi tokie sąrašai.
(3) Todėl reikėtų atitinkamai iš dalies pakeisti Sprendimą 97/296/EB.
(4) Šis sprendimas žuvininkystės produktų importui iš Rumunijos ir Zimbabvės turėtų būti taikomas nuo tos pačios dienos kaip Sprendimai 2004/361/EB ir 2004/360/EB.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/296/EB priedas pakeičiamas šio sprendimo priedo tekstu.
2 straipsnis
Šis sprendimas taikomas nuo 1994 m. birželio 4 d.
3 straipsnis
Šis sprendimas skirtas valstybėms narėms.
Priimtas Briuselyje, 2004 m. balandžio 13 d.